# data[].attributes.attachment_caption
1η επίσκεψη στη Β' τάξη 8ου Δημοτικού σχολείου Χίου

# data[].attributes.headline
1η Συνάντηση - Γνωριμία 🏫

# data[].attributes.subject
1η Συνάντηση - Γνωριμία 🏫

# data[].attributes.body
Η πρώτη μας επίσκεψη στη Β΄ Δημοτικού ήταν γεμάτη χαμόγελα και ενθουσιασμό! Συστηθήκαμε μεταξύ μας και παίξαμε παιχνίδια γνωριμίας για να μάθουμε περισσότερα ο ένας για τον άλλον. Γυρίσαμε τον τροχό γνωριμίας στο Wordwall και απαντήσαμε σε προσωπικές ερωτήσεις όπως «Τι σου αρέσει να κάνεις με τους φίλους σου;», «Τι σου αρέσει στον εαυτό σου;» κ.α. Στη συνέχεια, μικροί και μεγάλοι συνεργαστήκαμε σε μια κοινή ζωγραφιά στον διαδραστικό πίνακα και λύσαμε όλοι μαζί ένα παζλ.

Περάσαμε πολύ όμορφα και ανυπομονούμε για την επόμενη συνάντησή μας!

# data[].attributes.attachment_caption
Φτιάχνουμε παραμύθι με τη Β' τάξη του 8ου Δημοτικού Σχολείου Χίου

# data[].attributes.headline
Δημιουργία Παραμυθιού: "Ένα ποντικάκι, ο Ιάσονας" 🐭

# data[].attributes.subject
Δημιουργία Παραμυθιού: "Ένα ποντικάκι, ο Ιάσονας" 🐭

# data[].attributes.body
Στη δεύτερη και τρίτη μας συνάντηση με τη Β΄ Δημοτικού, μικροί και μεγάλοι συνεργαστήκαμε για να δημιουργήσουμε τη δική μας ιστορία με ήρωα ένα μικρό ποντικάκι, τον Ιάσωνα!

Αρχικά μοιραστήκαμε τις ιδέες μας και χτίσαμε όλοι μαζί την πλοκή του παραμυθιού. Στη συνέχεια φτιάξαμε την ηχογραφημένη αφήγηση και έπειτα χωριστήκαμε σε ζευγάρια και συνεργαστήκαμε δημιουργώντας την εικονογράφηση της ιστορίας μας.

Μέσα από τη φαντασία, τη συνεργασία και τη δημιουργικότητα γεννήθηκε ένα υπέροχο παραμύθι! Μπορείτε να το βρείτε σε αυτό το σύνδεσμο: https://canva.link/sdahq7g1cadd9pk
Περνάμε υπέροχα μαζί και ανυπομονούμε για τις επόμενες δράσεις μας!

# data[].attributes.headline
Παραμύθι: "Ένα ποντικάκι, ο Ιάσονας" 📖

# data[].attributes.subject
Παραμύθι: "Ένα ποντικάκι, ο Ιάσονας" 📖

# data[].attributes.body
Δημιουργήθηκε με τη συνεργασία των παιδιών του 2ου τμήματος του 3ου Πειραματικού Νηπιαγωγείου και τη Β' τάξη του 8ου Δημοτικού σχολείου Χίου.

# data[].attributes.headline
📚 Παίζοντας με το παραμύθι μας και ανακαλύπτοντας τον κύκλο του νερού 💧

# data[].attributes.subject
📚 Παίζοντας με το παραμύθι μας και ανακαλύπτοντας τον κύκλο του νερού 💧

# data[].attributes.body
Στην επόμενη συνάντησή μας με τη Β΄ Δημοτικού, επισκεφθήκαμε την τάξη των μεγαλύτερων φίλων μας και είχαμε την ευκαιρία να αξιοποιήσουμε δημιουργικά το παραμύθι που είχαμε φτιάξει όλοι μαζί με ήρωα το ποντικάκι, τον Ιάσονα.

Αρχικά παρακολουθήσαμε όλοι μαζί το παραμύθι μας και μετά παίξαμε ψηφιακά παιχνίδια που δημιουργήσαμε στο Canva με βάση την ιστορία μας. Τα παιδιά συνεργάστηκαν για να βάλουν τις εικόνες του παραμυθιού στη σωστή σειρά και να ολοκληρώσουν ένα παιχνίδι μνήμης με τις σελίδες της ιστορίας.

Στη συνέχεια καθίσαμε όλοι μαζί σε κύκλο και τα παιδιά της Β΄ Δημοτικού ανέλαβαν τον ρόλο του «εκπαιδευτή», παρουσιάζοντας στους μικρούς φίλους τους τον κύκλο του νερού μέσα από ένα παιχνίδι με το Bee-Bot. Με τρόπο βιωματικό και διασκεδαστικό ήρθαμε σε επαφή με τα στάδια του κύκλου του νερού και εξασκηθήκαμε στον προγραμματισμό του beebot.

Ήταν μια ακόμη συνάντηση γεμάτη συνεργασία, μάθηση και δημιουργικό παιχνίδι, όπου μικροί και μεγάλοι βοηθήσαμε ο ένας από τον άλλο και περάσαμε υπέροχα μαζί!

# data[].attributes.attachment_caption
Χριστουγεννιάτικη πιτζαμο-συνάντηση

# data[].attributes.headline
Χριστουγεννιάτικη συνάντηση με τη Β΄ Δημοτικού 🎄

# data[].attributes.subject
Χριστουγεννιάτικη συνάντηση με τη Β΄ Δημοτικού 🎄

# data[].attributes.body
Η συνάντησή μας αυτή τη φορά ήταν γιορτινή και γεμάτη χαρά, αφού πραγματοποιήσαμε όλοι μαζί ένα ξεχωριστό χριστουγεννιάτικο πιτζάμα πάρτι!

Φορώντας τις πιτζάμες μας, παίξαμε χριστουγεννιάτικα παιχνίδια στον διαδραστικό πίνακα, όπως κουίζ και παιχνίδια μνήμης με εικόνες. Στη συνέχεια χορέψαμε σε χριστουγεννιάτικους ρυθμούς και διασκεδάσαμε με το παιχνίδι «Μη σου πέσει ο αρκούδος», όπου τα παιδιά χόρευαν σε ζευγάρια κρατώντας έναν αρκούδο στην πλάτη τους.

Ακόμη, παρακολουθήσαμε μαζί με τα παιδιά της Β΄ Δημοτικού το βίντεο με τις χριστουγεννιάτικες ευχές που είχαμε ετοιμάσει από το νηπιαγωγείο μας (https://canva.link/9ay01z8js4o1o3f).

Στο τέλος είπαμε όλοι μαζί τα κάλαντα, κεραστήκαμε γλυκάκια και ανταλλάξαμε ευχές πριν αποχαιρετιστούμε για τις γιορτές.

Περάσαμε υπέροχα και γεμίσαμε όμορφες χριστουγεννιάτικες στιγμές!

# data[].attributes.headline
Χριστουγεννιάτικες ευχές από το 3ο Πειραματικό Νηπιαγωγείο Χίου προς τη Β' Δημοτικού. 🎅🏻

# data[].attributes.subject
Χριστουγεννιάτικες ευχές από το 3ο Πειραματικό Νηπιαγωγείο Χίου προς τη Β' Δημοτικού. 🎅🏻

# data[].attributes.body
Καλά Χριστούγεννα!! 🎉

# data[].attributes.attachment_link.title
Χριστουγεννιάτικες ευχές από το 3ο Πειραματικό Νηπιαγωγείο Χίου προς τη Β' Δημοτικού. 🎅🏻

# data[].attributes.attachment_caption
Επίσκεψη στην αίθουσα πληροφορικής του 8ου Δημοτικού Σχολείου Χίου.

# data[].attributes.headline
Μικροί και μεγάλοι δημιουργούμε ψηφιακά 🖥️

# data[].attributes.subject
Μικροί και μεγάλοι δημιουργούμε ψηφιακά 🖥️

# data[].attributes.body
Η αποκριάτικη συνάντησή μας με τη Β΄ Δημοτικού ήταν γεμάτη δημιουργία και συνεργασία! Φορώντας τις αποκριάτικες στολές μας, επισκεφθήκαμε το Δημοτικό Σχολείο, αυτή τη φορά στην αίθουσα πληροφορικής.

Τα παιδιά κάθισαν στους υπολογιστές και συνεργάστηκαν με τους μεγαλύτερους φίλους τους στην ψηφιακή ζωγραφική, δημιουργώντας όμορφα έργα, ενισχύοντας τη συνεργασία, τη δημιουργικότητα και την εξοικείωσή τους με βασικές δεξιότητες χρήσης Η/Υ.

Στη συνέχεια, τα παιδιά της Β΄ Δημοτικού μάς παρουσίασαν ένα ενδιαφέρον βίντεο που είχαν ετοιμάσει σχετικά με τις φυσικές καταστροφές και τους τρόπους αντιμετώπισης καταστάσεων έκτακτης ανάγκης. Από την πλευρά μας, παρουσιάσαμε το ηλεκτρονικό βιβλίο που δημιουργήσαμε στο StoryJumper, με εικονογράφηση και αφήγηση από τα παιδιά του νηπιαγωγείου, για την πρόληψη και την αντιμετώπιση έκτακτων καταστάσεων.

Αποχωρήσαμε με νέες γνώσεις, όμορφες εμπειρίες και ακόμη μεγαλύτερη ανυπομονησία για την επόμενη συνάντησή μας!

# data[].attributes.attachment_caption
Χελιδονίσματα και Ανοιξιάτικα παιχνίδια στο Δημοτικό

# data[].attributes.headline
🌸 Μια συνάντηση γεμάτη Άνοιξη 🌼

# data[].attributes.subject
🌸 Μια συνάντηση γεμάτη Άνοιξη 🌼

# data[].attributes.body
Η ανοιξιάτικη συνάντησή μας με τα παιδιά της Β΄ Δημοτικού ήταν γεμάτη τραγούδι, παιχνίδι και χαμόγελα!

Επισκεφθήκαμε το Δημοτικό Σχολείο κρατώντας τις ανοιξιάτικες κατασκευές μας, όμορφα στεφάνια διακοσμημένα με χελιδόνια, και τραγουδήσαμε όλοι μαζί τα Χελιδονίσματα, καλωσορίζοντας την Άνοιξη με τον παραδοσιακό τρόπο.

Στη συνέχεια, μικροί και μεγάλοι συμμετείχαμε σε ανοιξιάτικα παιχνίδια στον διαδραστικό πίνακα. Δοκιμάσαμε τη μνήμη μας μέσα από παιχνίδια αντιστοίχισης εικόνων και συνεργαστήκαμε για να βάλουμε στη σωστή σειρά τα γράμματα ανοιξιάτικων λέξεων.

Η συνάντησή μας ολοκληρώθηκε με μια κοινή ανοιξιάτικη ζωγραφιά, όπου όλα τα παιδιά έβαλαν τη δική τους πινελιά, δημιουργώντας ένα πολύχρωμο ανοιξιάτικο έργο.

Ήταν μια ευκαιρία να γιορτάσουμε τον ερχομό της άνοιξης και να δημιουργήσουμε μαζί όμορφες αναμνήσεις! 🌷

# data[].attributes.headline
Μέτρα Προστασίας Κατά των Φυσικών Καταστροφών - Ψηφιακό Βιβλίο

# data[].attributes.subject
Μέτρα Προστασίας Κατά των Φυσικών Καταστροφών - Ψηφιακό Βιβλίο

# data[].attributes.body
Το Ψηφιακό βιβλίο που δημιούργησαν τα παιδιά του 3ου Πειραματικού Νηπιαγωγείου με τίτλο "Μέτρα Προστασίας". Ζωγράφισαν τις σελίδες και έκαναν την αφήγηση.

# data[].attributes.attachment_link.authors[].name
Μαρίνα Παλαμούτη

# data[].attributes.attachment_link.title
“untitled” - Free stories online. Create books for kids | StoryJumper

# data[].attributes.attachment_link.description
StoryJumper book - “untitled”. Όταν γίνεται σεισμός πάμε κάτω από το τραπέζι και περιμένουμε μέχρι να σταματήσει ο σεισμός. Μετά το σεισμό, αν είμαστε στο σχολείο, βγαίνουμε έξω με τη σειρά. Όταν γίνεται σεισμός,…

# data[].attributes.headline
Ο ΣΕΙΣΜΟΥΛΗΣ ΚΑΙ ΟΙ ΑΝΘΡΩΠΟΙ - Βιβλίο - Παρουσίαση

# data[].attributes.subject
Ο ΣΕΙΣΜΟΥΛΗΣ ΚΑΙ ΟΙ ΑΝΘΡΩΠΟΙ - Βιβλίο - Παρουσίαση

# data[].attributes.body
Από τους μαθητές και τις μαθήτριες της Β’ τάξης του 8ου Δημοτικού Σχολείου Χίου.

# data[].attributes.attachment_link.title
Ο ΣΕΙΣΜΟΥΛΗΣ ΚΑΙ ΟΙ ΑΝΘΡΩΠΟΙ

# data[].attributes.headline
Ρεπορτάζ για το σεισμό - Βίντεο 8ου Δημοτικού σχολείου

# data[].attributes.subject
Ρεπορτάζ για το σεισμό - Βίντεο 8ου Δημοτικού σχολείου

# data[].attributes.body
Το βίντεο που δημιούργησαν τα παιδιά του 8ου Δημοτικού σχολείου σχετικά με το σεισμό, τρόπους διαχείρισης και αντιμετώπισης έκτακτων καταστάσεων.

# data[].attributes.headline
Αναζητώντας την Ελευθερία! 

# data[].attributes.subject
Αναζητώντας την Ελευθερία! 

# data[].attributes.body
Η συνάντηση μας αυτή τη φορά με τα παιδιά της Β΄ Δημοτικού έγινε στο νηπιαγωγείο μας.

Αφού τους καλωσορίσαμε στην τάξη μας, συμμετείχαμε όλοι μαζί σε ένα ψηφιακό παιχνίδι χαμένου θησαυρού γεμάτο γρίφους, συνεργασία και περιπέτεια! Κατά τη διάρκεια του παιχνιδιού εμφανίστηκε ο ήρωας της Ελληνικής Επανάστασης, ο Θεόδωρος Κολοκοτρώνης, ο οποίος μας ανέθεσε μια σειρά από αποστολές και προκλήσεις.

Κάθε φορά που καταφέρναμε να λύσουμε έναν γρίφο, κερδίζαμε ένα νέο στοιχείο σε μορφή σχήματος. Αφού συγκεντρώσαμε όλα τα στοιχεία, στο τέλος καταφέραμε να τα αποκωδικοποιήσουμε. Η κρυμμένη λέξη που αποκαλύφθηκε ήταν η «Ελευθερία»!

Μέσα από το παιχνίδι γνωρίσαμε καλύτερα την ιστορία μας, συνεργαστήκαμε με τους φίλους μας από τη Β΄ Δημοτικού και ζήσαμε μια ξεχωριστή εμπειρία γεμάτη ενθουσιασμό και χαμόγελα.

# data[].attributes.headline
Ψηφιακές Διαδρομές: Το ταξίδι συνεχίζεται στις καρδιές μας!

# data[].attributes.subject
Ψηφιακές Διαδρομές: Το ταξίδι συνεχίζεται στις καρδιές μας!

# data[].attributes.body
Η τελευταία μας συνάντηση στο πλαίσιο του καινοτόμου προγράμματος «Ψηφιακές Διαδρομές» ήταν γεμάτη χαμόγελα και αναμνήσεις!

Ξεκινήσαμε αναπολώντας όλες τις όμορφες στιγμές που μοιραστήκαμε κατά τη διάρκεια της σχολικής χρονιάς. Συζητήσαμε με τα παιδιά ποιες λέξεις τους έρχονται στο μυαλό όταν σκέφτονται τη συνεργασία μας και τις κοινές μας δράσεις. Καταγράψαμε τις ιδέες τους σε ένα Word Art και δημιουργήσαμε ένα συμβολικό καραβάκι γεμάτο με τις λέξεις που αποτύπωναν τα συναισθήματα και τις εμπειρίες μας από αυτό το όμορφο ταξίδι.

Στη συνέχεια, μικροί και μεγάλοι διασκέδασαν παίζοντας καλοκαιρινά ψηφιακά παιχνίδια στον διαδραστικό πίνακα, ενώ συνεργάστηκαν δημιουργικά για να φτιάξουν μια όμορφη καλοκαιρινή ζωγραφιά. Ακολούθησε μια μικρή αξιολόγηση της συνεργασίας μας, όπου τα παιδιά ψήφισαν σε πίνακα διπλής εισόδου πόσο ευχαριστημένα ήταν από τη φετινή μας συνύπαρξη και τις δράσεις που πραγματοποιήσαμε μαζί.

Φυσικά, δεν θα μπορούσε να λείπει η αναμνηστική ομαδική φωτογραφία, που θα μας θυμίζει πάντα τις όμορφες στιγμές που μοιραστήκαμε. Στη συνέχεια, απονεμήθηκαν πιστοποιητικά συμμετοχής σε όλα τα παιδιά που έλαβαν μέρος στο πρόγραμμα, ως αναγνώριση της προσπάθειας, της συνεργασίας και της ενεργού συμμετοχής τους.

Η συνάντησή μας ολοκληρώθηκε με καλοκαιρινές ευχές από όλα τα παιδιά και με έναν ξέφρενο χορό υπό τους ρυθμούς του αγαπημένου τραγουδιού «Ο Παγωτατζής», χαρίζοντας σε όλους μας στιγμές χαράς και ξεγνοιασιάς.

Περάσαμε υπέροχα και νιώθουμε ιδιαίτερα τυχεροί για όλες τις εμπειρίες, τις γνώσεις και τις φιλίες που δημιουργήθηκαν μέσα από αυτό το ταξίδι. Ευχαριστούμε θερμά τα παιδιά και τις εκπαιδευτικούς της Β΄ τάξης του 8ου Δημοτικού για την εξαιρετική συνεργασία και τις όμορφες στιγμές που μοιραστήκαμε καθ’ όλη τη διάρκεια της χρονιάς. Ευχόμαστε σε όλους ένα όμορφο, ξέγνοιαστο και δημιουργικό καλοκαίρι!

# data[].attributes.headline
Καλοκαιρινές Ευχές! ☀️

# data[].attributes.subject
Καλοκαιρινές Ευχές! ☀️

# data[].attributes.attachment_link.title
ΚΑΛΟΚΑΙΡΙΝΕΣ ΕΥΧΕΣ - 3ο ΠΕΙΡΑΜΑΤΙΚΟ ΝΗΠΙΑΓΩΓΕΙΟ ΚΑΙ 8ο ΔΗΜΟΤΙΚΟ ΣΧΟΛΕΙΟ ΧΙΟΥ